*EKL:n piirit ja yhdistykset, Pro Seniorit Seniorikerhot*

**KOULUTUSAVUSTUSTEN HAKU KEVÄT 2026**

EKL:n yhdistykset ja piirijärjestöt sekä Pro Senioreiden Seniorikerhot voivat hakea TSL-opintokeskuksen välittämää valtion taloudellista tukea koulutustoiminnalleen. Tuki haetaan sille osoitetulla hakulomakkeella Eläkkeensaajien Keskusliitosta.

**Kevään 2026 koulutusavustusten hakuaika on 10.11.-31.12.2025.**

Avustukset haetaan hakulomakkeella, joka löytyy EKL:n kotisivuilta osoitteesta www.ekl.fi/toiminta/avustukset-yhdistyksille/koulutusavustus/. Lomakkeita voi myös tilata maksuttomasti: [jarkko.utriainen@ekl.fi](mailto:jarkko.utriainen@ekl.fi), puh 050 436 3449. Haku tehdään keväälle 2026 kirjatulla hakulomakkeella.

Hakulomakkeeseen kirjataan kaikki kevään 2026 koulutukset, joille haetaan koulutustukea. Lomakkeeseen merkitään koulutuksen nimi, opinnollinen tavoite osaamisperusteisen kuvaamisen mallilla, aiottu järjestämisaika sekä kesto oppitunteina.

Koulutusavustusta saavan koulutuksen tulee olla opinnollinen tapahtuma, jossa tietty ryhmä opiskelijoita perehtyy kouluttajan johdolla opiskeltavaan aiheeseen. Sillä on oltava nimeltä nimetty kouluttaja. Koulutuksen vähimmäiskesto on yksi oppitunti (45 min). Koulutuksessa on oltava vähintään 10 opiskelijaa. Koulutus raportoidaan, vaikka sillä ei kuluja olisikaan. Peruuntuneet koulutukset ilmoitetaan EKL:ään.

Täytetty hakulomake lähetetään Eläkkeensaajien Keskusliittoon osoitteeseen EKL ry, Koulutus, PL 168, 00531 Helsinki tai sähköpostitse osoitteeseen [jarkko.utriainen@ekl.fi](mailto:jarkko.utriainen@ekl.fi). Lisätietoja voi kysyä myös numerosta 050 436 3449.